Työ (Luoto)
Niin usein työtä kirotaan
 ja moni jakaa sille vihojaan,
 kun kiusan oisi tuonut
 se useinkin ja turman suonut.

 Mut syynä tähän työkö on?
 Ei! Ihmiset sen kytki pakkohon,
 ja kiroksi työn saapi
 vaan pakko, ilon siitä kaasi.

 Kas, pakko mielen orjuuttaa
 ja iestään aina orja kiroaa.
 Syy onkin kahlehissa,
 ei ikeen raskaan kantajissa.

 Vaan silloin ilon antaa työ
 kun tekijällä sydän vapaa lyö.
 Se siunausta luopi
 ja kiron sijaan onnen tuopi.